गायों की उचित व्यवस्था करने समानता दल सौंपेगा ज्ञापन
राष्ट्रीय समानता दल की आमसभा और ज्ञापन 9 मार्च को
भास्कर संवाददाता| छतरपुर
राष्ट्रीय समानता दल गायों की व्यवस्था बनाओ, किसान बचाओ को लेेकर सभा का आयोजन गुरुवार की सुबह 11 बजे से छत्रसाल चौराहे पर किया जाएगा। यह कार्यक्रम राष्ट्रीय समानता दल के अध्यक्ष मोतीलाल शास्त्री के मुख्य अतिथि में होगा। इसमें विशिष्ट अतिथि के रूप में पूर्व सांसद सुभाशिनी अली, सीपीआईएम सचिव बादल सरोज, जनता दल यू प्रदेश अध्यक्ष गोविंद यादव, गुलजार सिंह राष्ट्रीय महासचिव गोंगपा, इरफान अली राष्ट्रीय समानता दल, इमामुद्दीन अंसारी उपाध्यक्ष मौजूद रहेंगे। कार्यक्रम की अध्यक्ष रासद के प्रदेश अध्यक्ष इंजीनियर महेश कुशवाहा द्वारा की जाएगी।
राष्ट्रीय समानता दल के जिलाध्यक्ष भागीरथ पटेल ने बताया कि समानता दल के नेतृत्व में गायों की व्यवस्था बनाओ, किसान बचाओ के तहत होने वाली सभा की तैयारियां शुरू हो गई हैं। पूरे बुंदेलखंड में नीलगाय व गायों की अधिकता है पर उनकी कोई व्यवस्था न होने के कारण जिले के किसान अपनी जिंदगी हथेली में रखकर रात-रात भर जागने और रखवाली में लगे रहते हैं। गायों की व्यवस्था और किसानों को परेशानी से निजात दिलाने के लिए राष्ट्रीय समानता दल सभा के बाद शाम 4 बजे राज्यपाल के नाम कलेक्टर को ज्ञापन सौंपा जाएगा। इस दौरान वक्ताओं के रूप में मोहन सिंह, सोखी लाल कुशवाहा, प्रेम सिंह कुशवाहा, परमानंद कुशवाहा, नारायण सिंह कुशवाहा मुरैना, राकेश यादव प्रदेश सचिव, मोहन रजक, मुन्ना सरपंच, गोविन्द्र कुशवाहा अध्यक्ष राजनगर, राकेश कुशवाहा नगर अध्यक्ष छतरपुर उपस्थित रहेंगे।
hin_Deva hin_Deva bho_Deva awa_Deva hin_Deva